উচ্চশিক্ষাঙ্গনে বাংলা ভাষার চর্চা ও কিছু বাস্তবতা | বর্ষপূর্তি সংখ্যা | Jugantor
সোমবার, ০৭ আগস্ট ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
বাতায়ন
উপসম্পাদকীয়
বাংলার মুখ
আইটি বিশ্ব
তারাঝিলমিল
বর্ষপূর্তি সংখ্যা
ইউনিয়ন পরিষদ নির্বাচন ২০১৬
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
পবিত্র হজ
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
বাতায়ন
উপসম্পাদকীয়
বাংলার মুখ
আইটি বিশ্ব
তারাঝিলমিল
বর্ষপূর্তি সংখ্যা
ইউনিয়ন পরিষদ নির্বাচন ২০১৬
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
তারাঝিলমিল (২৪ মার্চ, ২০১৬)বর্ষপূর্তি সংখ্যা (২৪ মার্চ, ২০১৬)ইউনিয়ন পরিষদ নির্বাচন ২০১৬ (২৪ মার্চ, ২০১৬)সাহিত্য সাময়িকী (১৮ মার্চ, ২০১৬)ইসলাম ও জীবন (১৮ মার্চ, ২০১৬)সুস্থ থাকুন (১৯ মার্চ, ২০১৬)সুরঞ্জনা (২১ মার্চ, ২০১৬)অর্থনীতি (২০ মার্চ, ২০১৬)দৃষ্টিপাত (২৩ মার্চ, ২০১৬)প্রতিমঞ্চ (১৫ মার্চ, ২০১৬)স্বজন সমাবেশ (১৬ মার্চ, ২০১৬)প্রকৃতি ও জীবন (১৯ মার্চ, ২০১৬)ঘরে বাইরে (১৫ মার্চ, ২০১৬)পরবাস (১২ মার্চ, ২০১৬)বিজয় দিবস বিশেষ সংখ্যা ২০১৩ (০২ জানুয়ারি, ২০১৬)কালনিরবধি বিশেষ সংখ্যা ২০১৪ (২৯ ডিসেম্বর, ২০১৫)যুগান্তর বিশেষ আয়োজন (০৮ মার্চ, ২০১৬)চাকরির খোঁজ (১৭ মার্চ, ২০১৬)একুশে বিশেষ সংখ্যা (২২ ফেব্রুয়ারি, ২০১৬)১৭ বছরে যুগান্তর (০৩ ফেব্রুয়ারি, ২০১৬)আলোকচিত্রে যুগান্তরের প্রতিষ্ঠাবার্ষিকী (০১ মার্চ, ২০১৬)আন্তর্জাতিক নারী দিবস (০৮ মার্চ, ২০১৬)
দ্বিতীয় সংস্করণ
বিচ্ছু
হোম
বর্ষপূর্তি সংখ্যা
রকিবুল হাসান    |
প্রকাশ : ২৪ মার্চ, ২০১৬ ০০:০০:০০ | অাপডেট: ২৪ মার্চ, ২০১৬ ০৪:০২:৩৫
প্রিন্টঅঅ-অ+
উচ্চশিক্ষায় বাংলা
উচ্চশিক্ষাঙ্গনে বাংলা ভাষার চর্চা ও কিছু বাস্তবতা
বাংলা ভাষা ও বাংলাদেশ একই সুত্রবদ্ধ। তখন তার পরিবৃত্ত সাংস্কৃতিক, কিন্তু মুখোমুখি পাকিস্তান রাষ্ট্র; বিরোধ ভাষার ভেতর দিয়ে জাতিবিকাশ ও অগ্রগতির পথ অবরুদ্ধ করা। সেখানে রক্তপাত হয়ে চললে শত্রু চিহ্নিত হয়, ক্রমশ বিরোধের সমাজ-অর্থনীতির দাগ বেরিয়ে পড়ে। অতঃপর একে একে প্রতিরোধ ও চিহ্নিত শত্রুর মুখোমুখি হওয়া- ওই সূত্রে সূত্রপাত মুক্তিযুদ্ধের। বস্তুত ৫২-র ভাষা আন্দোলনের মধ্য দিয়ে এ দেশের স্বাধীনতার আন্দোলনের সূত্রপাত ঘটে। বাঙালি জাতির মাতৃভাষার অধিকার লাভে যে আত্মত্যাগ তা পৃথিবীর বুকে এক বিরল ঘটনা। সেই বাংলা ভাষা সময়ের স্রোতে ক্রমেই কোণঠাসা হয়ে পড়েছে। অর্থনৈতিক সংস্কৃতি যখন সমাজ ও রাষ্ট্রের টুঁটি চেপে ধরে, তখন ভাষাও অসহায় হয়ে পড়ে, বর্তমানে বাংলা ভাষা সে রকম এক সংকটে দাঁড়িয়ে আছে। আর ভাষা যখন সংকটমুখী হয় তখন স্বাভাবিকভাবেই শিল্প-সাহিত্য প্রাণহীন হয়ে পড়ে। রসহীন হয়ে পড়ে মাতৃভাষা-ভাষী মানুষের আত্মা। একটি ভাষাকে লালন করা এবং সেটিকে ক্রমশ বিকশিত করার জন্য দেশের শিক্ষাক্ষেত্রে মাতৃভাষার মাধ্যমে শিক্ষা ব্যবস্থা বাধ্যতামূলক না হলে, ভাষার বিকাশের পথটি ক্রমশ রুদ্ধ হয়ে যায়। আমাদের দেশে সরকারি ও বেসরকারিভাবে অসংখ্য উচ্চশিক্ষা প্রতিষ্ঠান গড়ে উঠেছে। সরকারি প্রতিষ্ঠানগুলোতে বাংলাভাষার মাধ্যমে শিক্ষা ব্যবস্থার কার্যক্রম চালু থাকলেও সেখানে সত্যিকার অর্থে বাংলাভাষার শুদ্ধচর্চা কতটা হয়! এ ক্ষেত্রে বেসরকারিভাবে উচ্চশিক্ষার লক্ষ্যে যেসব বিশ্ববিদ্যালয় প্রতিষ্ঠিত হয়েছে, সেখানে বাংলাভাষা কি চর্চা হয়! সত্যিকার অর্থে, বাংলাভাষার কি সেখানে কোনো জায়গা আছে! দেশে বর্তমানে ৯১টি বেসরকারি বিশ্ববিদ্যালয় প্রতিষ্ঠিত হয়েছে, এর কয়টিতে স্বতন্ত্র বাংলা বিভাগ আছে! সম্ভব ৪-৫টিতে। এ ৪-৫টি বিশ্ববিদ্যালয়েও কি বাংলা যথাযথভাবে চর্চা হয় অথবা বাংলা বিভাগগুলো কি যথাযথ মর্যাদা নিয়ে দাঁড়িয়ে থাকতে পারছে! অবহেলার দৃষ্টি খুব সহজেই কী চোখে পড়ে না? একটি দেশ- যে দেশটি ভাষা আন্দোলনের মধ্য দিয়ে তার জন্ম, যে দেশটির মাতৃভাষা বাংলা, যে দেশের প্রায় সব মানুষ বাংলা ভাষাতে কথা বলে, সেই দেশটিতেই বাংলা ভাষা অবহেলিত সব পর্যায়ে, এবং ক্রমশ ভাষাটি তার নিজস্ব স্বরূপ হারাতে বসেছে। যদি প্রশ্ন করি, এ রকম একটি দেশে বাংলা ভাষাবিহীন বিশ্ববিদ্যালয়ের প্রতিষ্ঠা কীভাবে সম্ভব? সম্ভব এ কারণেই আমরা রাজনৈতিক ও ভৌগোলিকভাবে স্বাধীন হলেও মানসিকভাবে পর-দাসত্বগিরির স্বভাবটা এখনও নিজেদের ভেতর থেকে উপড়ে ফেলতে পারিনি। পরনির্ভরতা তো আমাদের জাতীয় চরিত্রেরই বৈশিষ্ট্য। আমাদের সবচেয়ে বড় দৈন্য বোধ হয় এখানেই।
ভাষা আন্দোলনের তাৎপর্যময় দাবি ‘সর্বস্তরে বাংলা প্রচলন’-এটি এখন কথার কথাতে পরিণত হয়েছে। অর্থনৈতিক স্বার্থকে বড় করে তুলছে এ দেশের আমলা, রাজনীতিক ও বণিক শ্রেণি। বিশ্ববিদ্যালয়ের একশ্রেণির শিক্ষকও সেদিকে ঝুঁকছেন। বাংলাদেশের শাসনব্যস্থাও এদের দ্বারাই প্রভাবিত। তাহলে বাংলা ভাষা সর্বস্তরে চালু হবে কীভাবে! ইংরেজির দাপটের কাছে বাংলা কোণঠাসা হয়ে পড়ছে এ সত্য অস্বীকার করা কঠিন। কিন্তু এ কথাও তো সত্য, ইংরেজিও এক সময় অসমৃদ্ধ, অসংস্কৃত, বিজ্ঞানচর্চার অনুপযোগী ছিল, যখন ইউরোপজুড়ে ধর্মীয় ভাষা ল্যাটিনের দাপটে ইংরেজি ভাষা কোণঠাসা হয়ে পড়েছিল। অথচ ইংরেজি কিন্তু তাদের মাতৃভাষা ছিল। ইংরেজি ভাষা ল্যাটিনের সেই দাপট কাটিয়ে নিজেদের সমৃদ্ধ করেছে, জাতীয় ভাষার মর্যাদা লাভ করেছে।
অস্ট্রিয়া সাম্রাজ্যভুক্ত হুঙ্গেরি প্রদেশে যতদিন অস্ট্রিয়ার ভাষা প্রচলিত ছিল, ততদিন হুঙ্গেরিয়ান ভাষা প্রতিষ্ঠিত হতে পারেনি। হুঙ্গেরিবাসী নিজেদের ভাষার বিকাশের জন্য অস্ট্রিয়ার সম্রাটের কাছে আবেদন করে আইন করে নিতে বাধ্য হয়েছিলেন হুঙ্গেরি রাজ্যের রাজসভায়, বিচারালয়ে ও সরকারি সব কর্মকাণ্ডে হুঙ্গেরিয়ান ভাষা প্রচলন এবং সব শিক্ষা প্রতিষ্ঠানে হুঙ্গেরিয়ান ভাষায় পড়ালেখা বাধ্যতামূলক করা হয়। সভা, সেমিনার, সাহিত্যচর্চা. কথপোকথন- সব ক্ষেত্রে হুঙ্গেরিয়ান ভাষা ব্যবহৃত হতে থাকে। এর ফলে হুঙ্গেরিয়ানের মতো একটি মৃত ভাষা নতুন করে জীবন লাভ করে এবং এ ভাষাটি অনেক উন্নতি অর্জন করে। এ উন্নতি সাধনের পেছনে সরকার থেকে শুরু করে সকল পর্যায়ের মানুষের মাতৃভাষাপ্রেম ও দায়বোধ কাজ করেছে। এ ভাষা থেকেই অনেক কবি-সাহিত্যিক দার্শনিক বিজ্ঞানী জন্ম নিয়েছেন। তাহলে বাংলা ভাষা কেন সর্বস্তরে চালু হয় না? কেন এ দেশে ইংরেজি ভাষার চর্চা ও অনুশীলনের সঙ্গে বাংলা ভাষা চর্চা ও অনুশীলন করতে হয়। বেসরকারি বিশ্ববিদ্যালয়ে অধিকাংশগুলোতে বাংলা ভাষার আদৌ কোনো চর্চা নেই। সভা সেমিনার কথোপকথন এমনকি সাহিত্যচর্চাতেও বর্তমানে ইংরেজির দখল। বাংলা সেখানে মলিন। অধিকাংশ ক্ষেত্রেই পরিত্যক্ত। এ অবস্থার পরিবর্তন ঘটাতে হবে। ইংরেজি ভাষা যদি কোণঠাসা অবস্থা থেকে প্রবল দাপটের সঙ্গে নিজেকে প্রতিষ্ঠিত করতে পারে, হুঙ্গেরিয়ান ভাষা যদি মৃত্যুদুয়ার থেকে নতুন জীবন দিয়ে নিজেদের অপরিহার্য ভাষা হিসেবে প্রতিষ্ঠিত করতে পারে, তাহলে বাংলা ভাষার মতো সমৃদ্ধ একটি ভাষা কেন ক্রমশ কোণঠাসা হয়ে পড়ছে, শিক্ষা ও ব্যবহারিক জীবন থেকে খসে যাচ্ছে! নিজেদের ভাষাকে নিজেদেরই রক্ষা করতে হবে। পৃথিবীর অনেক ভাষা হারিয়ে গেছে। স্পেনে একসময় রাসক ভাষা ছিল, রোমক ভাষার প্রভাবে রাসক ভাষা মরে গেছে। রোমক ভাষা এতটাই শক্তিশালী হয়ে উঠেছিল এ ভাষার প্রভাবে ইটালির রোমক ভাষাও বিলুপ্ত হয়েছে। উত্তর ইউরোপে ফরাসি ও জার্মান ভাষার প্রচলন হলে- এ দু’ভাষার প্রভাবে হল্যান্ড, ডেনমার্ক, নরওয়ে ও সুইডেনের প্রকৃত ভাষা ধ্বংস হয়ে যায়। পৃথিবীর এর রকম বহু দেশে আছে, যারা তাদের প্রকৃত মাতৃভাষা হারিয়ে ফেলেছে অন্যভাষার প্রবল প্রভাবে। আমাদের মাতৃভাষাও কি ভবিষ্যতে সে রকম নির্মম কোনো নিয়তি বহন করবে? এ কথা তো অস্বীকার করার উপায় নেই বর্তমানে ইংরেজির দাপটে বাংলা তার লাবণ্য হারাতে বসেছে, একই সঙ্গে অবহেলা ও তাচ্ছিল্যের শিকার।
বাংলা ভাষাকে সর্বস্তরে চালু করা খুব জরুরি। জাতি হিসেবে মাথা উঁচু করে বাঁচার জন্য বাংলা ভাষাকে সর্বস্তরে প্রচলন করা অপরিহার্য। দেশ, জাতি ও জাতীয়তাবোধের সমৃদ্ধি ছাড়া আভিজাত্যের চেতনা মূল্যহীন হয়ে যায়, এতে সত্যিকারের মর্যাদা থাকে না। বাংলা ভাষার উৎকর্ষ সৃষ্টির জন্য এর চর্চা সাহিত্যের সীমানা ছাড়িয়ে বিজ্ঞান ও বাণিজ্যের ক্ষেত্রে গুরুত্বপূর্ণ ও অপরিহার্য। বাংলা ভাষার উৎকর্ষ শুধু সাহিত্যচর্চার মধ্য দিয়ে সম্পূর্ণভাবে অর্জন করা সম্ভব নয়। বিজ্ঞান ও বাণিজ্যবিষয়ক প্রচুর প্রবন্ধ ও গ্রন্থ বাংলা ভাষায় রচিত হওয়া প্রয়োজন। যেসব গ্রন্থের মাধ্যমে উচ্চশিক্ষা গ্রহণ সম্ভব হবে। মাতৃভাষার মাধ্যমে যেভাবে শিক্ষা গ্রহণ ও আত্মস্থ হওয়া যেতে পারে, বিদেশি কোনো ভাষাতেই তা সম্ভবপর নয়। যদিও অনেকে মনে করেন বাংলা ভাষার মাধ্যমে বিজ্ঞান কিংবা বাণিজ্যবিষয়ক প্রচুর লেখালেখি সম্ভব নয়, কারণ পরিভাষার অভাব। ইংরেজি প্রতিদিন যেভাবে নতুন রূপে নতুন মহিমায় এগুচ্ছে, তার সঙ্গে প্রতিযোগিতা করে বাংলা ভাষার এগুনো সম্ভব নয়। ভুলটা এখানেই। বাংলা ভাষায় পড়ালেখা, জীবনচর্চা, অর্থনৈতিক কর্মকাণ্ড পরিচালনা এ সবই অপরিহার্য ও বাধ্যতামূলক করে একই সঙ্গে বাংলা ভাষাকে আরও সমৃদ্ধ করার জন্যে সুপরিকল্পিতভাবে যদি কাজ করা যায়, পরিভাষা তৈরির জন্য শ্রমসাধ্য চেষ্টা গ্রহণ করা যায়, অবশ্যই বাংলা ভাষায় বিজ্ঞান ও বাণিজ্যই শুধু নয় দর্শন, তথ্যপ্রযুক্তিসহ সবধরনের প্রচুর প্রবন্ধ ও গ্রন্থ রচনা করা সম্ভব। এতে করে বাংলা ভাষা পরিমার্জিত হবে, নানা দিক থেকে সমৃদ্ধ হবে, হবে আরও দ্বীপ্তিময় ।
মনে রাখতে হবে এখন বিশ্বায়নের যুগ। আমাদের বাংলাভাষাকেও বিশ্বের উপযোগী করে তুলতে হবে। আর এ ক্ষেত্রে উচ্চশিক্ষা প্রতিষ্ঠানগুলোর ওপরই দায় বর্তায় বেশি। অথচ যারা এ দায় গ্রহণ করবে সেখানে এর চর্চার ব্যাপারটিই থাকছে না। বিশেষ করে বেসরকারি শিক্ষা প্রতিষ্ঠানগুলো। বাণিজ্যই সেখানে মূল। বাংলা সেখানে অবহেলিত এবং তুচ্ছ-তাচ্ছিল্যের ব্যাপর। পরভাষা দাসত্বে মগ্ন আমরা। বেশ আগে থেকেই পৃথিবীতে যুগান্তকারী পরিবর্তন ঘটে গেছে। বিজ্ঞান-প্রযুক্তির অভাবনীয় বিকাশ যেমন ঘটেছে তেমনি ঘটেছে বিশ্বব্যবস্থার আদর্শগত কাঠামো ও শক্তির ভারসাম্যে। এসব পরিবর্তন পৃথিবীব্যাপী বিভিন্ন শ্রেণির মানুষের চিন্তার ও অনুভূতির জগতেও পরিবর্তন ঘটিয়ে দিয়েছে। আমাদের দেশের মানুষও সেসব চিন্তা-চেতনা, মন-মানসিকতা ও দৃষ্টিভঙ্গিতে পরিবর্তিত হয়েছে। এ পরিবর্তনে আমাদের স্বকীয়তা হারাতে বসেছে। বিদেশি অপসংস্কৃতির রাহুগ্রাসে আমাদের নিজস্ব সংস্কৃতি ডুবতে বসেছে। প্রশ্নটি এখানেই, তাহলে আমাদের রক্তে অর্জিত বাংলা ভাষার ভবিষ্যৎ কোথায়! বিশ্বনাগরিক হয়ে ওঠার জন্য, অর্থনৈতিক সমৃদ্ধি অর্জনের পথে বাংলা ভাষাকে অর্থহীন ভাবা হচ্ছে, বলা হচ্ছে বিশ্বায়নের যুগে বাংলা কোনো কার্যকরী ভাষা নয়, সে দৃষ্টিতে বাংলা তার নিজের দেশেই ক্রমশ কোণঠাসা হয়ে পড়ছে। বিবর্ণ ভবিষ্যতের ছবিটি সহজেই অনুমানযোগ্য। এটি ভয়াবহ এক আশঙ্কার কথা। আমাদের দেশে শিক্ষা প্রতিষ্ঠানগুলোতে তিনটি ভাষার মাধ্যমে শিক্ষা পদ্ধতি চালু রয়েছে। এর ভেতর ইংরেজি দোর্দণ্ড প্রতাপের সঙ্গে প্রভাব বিস্তার করে আছে। বাংলা আছে গতানুগতিক ধারায়- সুনির্দিষ্ট লক্ষ্য বা পরিকল্পনাহীন। ধর্মীয় বৃত্তে আরবি ভাষার মাধ্যমে শিক্ষা ব্যবস্থার একটা সুনির্দিষ্ট পরিকল্পনা ও লক্ষ্য আছে। সে ক্ষেত্রে বাংলা ভাষার সত্যিকার অবস্থানটি কী দাঁড়ায়। ভবিষ্যৎ কী! এ প্রশ্ন এখন অপরিহার্য ও বেদনাবহ। মাতৃভাষার এমন অবমাননা ও অবহেলা আর কোথায় আছে! উচ্চশিক্ষা প্রতিষ্ঠানগুলোতে বাংলা ভাষাবিষয়ক যে বিভাগগুলো আছে সেগুলো যেন দয়াবশত চালু রাখা হয়েছে। এ কথা বলতে দ্বিধা নেই, এ দেশে বাংলা ভাষার অধ্যাপক ও শিক্ষার্থীরা সামাজিকভাবে প্রাতিষ্ঠানিকভাবে অনেকটা নিচুসারির। তাদের প্রতি সবার একটা হীন দৃষ্টি কাজ করে। এ বাস্তবতা এখন আমাদের বুকের ওপর প্রতিষ্ঠিত সত্য। বেসরকারি বিশ্ববিদ্যালয়ে সেমিনার কর্মশালা গবেষণা সবকিছু ইংরেজিতে। অথচ এসব তো বাংলাতে হতে পারে, হতে পারে নয় হওয়াটাই তো অপরিহার্য ছিল। দু-চারটি বেসরকারি বিশ্ববিদ্যালয়ে বাংলা বিভাগ চালু করে দায়বদ্ধতার পরিচয় দিয়েছে সত্য, কিন্তু বাংলা বিভাগ সেখানে কতটা সম্মানের সঙ্গে দাঁড়িয়ে আছে- এটিও তো একটি গুরুত্বপূর্ণ প্রশ্ন। সরকারি বিশ্ববিদ্যালয়গুলোও তো ক্রমশ ইংরেজির দখলে চলে যাচ্ছে। বাংলা সেখানে দাঁড়িয়ে আছে বাধ্যবধকতার নিয়মে। কিন্তু বাংলা ভাষার বিকাশে বা বাংলা ভাষাকে বিশ্ব উপযোগী করে প্রভাবশালী ভাষাতে পরিণত করার জন্য পরিকল্পনামাফিক কোনো কর্মকাণ্ড কী সেখানে পরিচালিত হচ্ছে! এর উত্তরটি নিঃসন্দেহে ইতিবাচক নয়। বতর্মান এ বাস্তবতা থেকে বেরিয়ে আসা সম্ভব না হলে বাংলা ভাষার ভাগ্যাকাশে দুর্যোগের ঘনঘটা মেঘ যে অপেক্ষা করছে, সেটি বোধ হয় বলাটা খুব বেশি অত্যুক্তি হবে না।
কিন্তু, কী দাঁড়াল? এভাবে আশঙ্কাটি প্রকাশ করি, তবে এ দ্বৈরথযুদ্ধের পরিণতি কী? অধৈর্য হয়ে না পড়ি যেন। প্রতিজ্ঞায় শিরদাঁড়া তুলে বলি সবকিছু পেরিয়ে এ ভূখণ্ডে বাংলাকে বাঙালিকে বাঁচাতে হবে। মাথা তুলে দাঁড়াতে হবে। পেছনের ভুল তাড়াতে হবে। সর্বস্তরে বাংলা ভাষার মর্যাদা প্রতিষ্ঠিত করো, রাষ্ট্র এ ব্যাপারে সক্রিয় হোক, বাধ্য করুক- কারণ, ওই বীজমন্ত্রেই বাংলা দেশ জন্মসূত্রটি দাঁড়িয়ে, জাতিসূত্রও তা-ই, নইলে পতাকা-পরিচয় কীরূপে রইবে!
লেখক : কবি ও কথাসাহিত্যিক

শীর্ষ খবর
সর্বশেষ খবর
জাতীয়
টিয়ারশেলেই চোখে আঘাত সিদ্দিকুরের
দোহারে বৃদ্ধা হত্যায় নারীসহ চারজনের ফাঁসি
আন্তর্জাতিক
মার্কিন সেনা প্রত্যাহার করে নির্বাচন চান হেকমতিয়ার
আফগানিস্তানে জঙ্গি হামলায় শিশুসহ অর্ধশত নিহত
রাজনীতি
আদালত পরিবর্তনে খালেদার আবেদনের শুনানি মুলতবি
আ’লীগের ভরসা হেভিওয়েটে প্রতীকেই গুরুত্ব বিএনপির
খেলা
বড় অংকের টাকায় দলবদলে ফের ঢাকায় ওয়েডসন
সাকিবের অলরাউন্ড নৈপুণ্যে দারুণ জয় পেল জ্যামাইকা
ভিডিও বার্তা দেয়া সেই নারীর সঙ্গে যোগাযোগ করছে পিবিআই
রাজনৈতিক বিশ্লেষকের কাণ্ড, প্যান্ট ছাড়াই টিভিতে সাক্ষাৎকার!
ষোড়শ সংশোধনী বাতিলের রায় লজ্জার: এরশাদ
ঢাবি অধিভুক্ত ৭ কলেজের জন্য পৃথক ভর্তি পরীক্ষা
সিলেটে ছাত্রলীগের ২ কর্মীকে কুপিয়ে জখম
সাগরের পানিতে মাংসখেকো পোকা!
ঢাবির ১ম বর্ষে ভর্তির আবেদন শুরু
সামাজিক মাধ্যমে 'ভুলে যাওয়ার অধিকার' দেয়ার প্রস্তাব
সিদ্দিকুর দেখতে পাবেন কিনা নিশ্চিতে ৪-৬ সপ্তাহ লাগবে
খালেদা জিয়ার জামিন বাতিলের আদেশ ১৭ আগস্ট
বর্ষপূর্তি সংখ্যা বিভাগের অারও খবর
একুশের বিচার, একুশের পরিণাম
মানববিদ্যার দৈন্যদশা ঘোচানো চাই
বাংলা প্রচলনে স্থবিরতা কেন?
বাংলা প্রচলন সমস্যা
অনুবাদের সৃজনশীলতা
সাম্রাজ্য বিস্তারের হাতিয়ার ভাষা
বাংলা ভাষার রাষ্ট্রে ভাষা কেন শূন্যে মিলায়!
উচ্চশিক্ষাঙ্গনে বাংলা ভাষার চর্চা ও কিছু বাস্তবতা
রুখতে হবে বিদেশী ভাষার আগ্রাসন
ভাষা নিয়ে যথেচ্ছাচার
বাংলা ভাষা ও সাহিত্যে লোকসঙ্গীতের ভূমিকা
আরও যারা লিখেছেন
প্রথম পাতা
শেষ পাতা
খবর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
তারাঝিলমিল
বর্ষপূর্তি সংখ্যা
খেলা
বাংলার মুখ
ইউনিয়ন পরিষদ নির্বাচন ২০১৬
শোক সংবাদ
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
ষোড়শ সংশোধনী বাতিলের রায় লজ্জার: এরশাদ       সিদ্দিকুর দেখতে পাবেন কিনা নিশ্চিতে ৪-৬ সপ্তাহ লাগবে       খালেদা জিয়ার জামিন বাতিলের আদেশ ১৭ আগস্ট        মিরপুরে পোশাক শ্রমিকদের সড়ক অবরোধ, বিক্ষোভ চলছে        মেয়েকে সেফ হোমে, মাকে ভিকটিম সাপোর্ট সেন্টারে পাঠানোর নির্দেশ